มีเพศสัมพันธ์ช่วงไข่ตก หลั่งข้างนอกนะคะ ต่อจากช่วงนั้นก็มีตกขาวลักษณะเหมือนไข่ขาวค่ะ แล้วก็มีตกขาวปกติเลย เป็นมูกๆเหนียวๆ เดือนนี้ประจำเดือนมาช้าจะครบ1อาทิตย์แล้วค่ะปกติรอบเดือนมาเร็วสุด26-27ช้าสุดก็31-32ค่ะแล้วช่วงที่ผ่านมาคือเครียดมากเพราะประจำเดือนไม่มาตรงรอบเดือน เพราะกังวลกลัวว่าจะตั้งครรภ์ แต่ตอนนี้มีอาการปวดท้องน้อยนิดหน่อยค่ะ อยากรู้ว่าที่ประจำเดือนมาช้าเป็นเพราะความเครียดไหม หรือตั้งครรภ์คะ
สวัสดีค่ะ การมีเพศสัมพันธ์แบบหลั่งนอกนั้น ยังมีโอกาสทำให้ตั้งครรภ์ได้อยู่ประมาณ 4-20% และหากเป็นเพศสัมพันธ์ในช่วงที่น่าจะมีไข่ตก คือประมาณ 14 วันนับจากวันแรกที่มีประจำเดือน ก็มีโอกาสตั้งครรภ์ได้สูงขึ้นค่ะการมีมูกขาวตามออกมาหลังจากนั้นไม่ได้่บ่งบอกว่ามีการตั้งครรภ์หรือไม่หากประจำเดือนมาช้ากว่า 35 วันนับจากรอบก่อน อาจจะมีการตั้งครรภ์ได้ แนะนำซื้อชุดตรวจการตั้งครรภ์ทางปัสสาวะมายืนยันเองเบื้องต้น ให้ผลบวกได้ 10-14 วันหลังปฏิสนธิ หรือไปยืนยันอีกครั้งที่รพ.เพื่อหาสาเหตุอื่นๆเพิ่มเติมกรณีไม่ได้ตั้งครรภ์ เรื่องความเครียดนั้นทำให้ประจำเดือนเลื่อนได้เช่นกัน แต่ต้องตัดสาเหตุทางกายทั้งหมดออกไปก่อนค่ะ